SINISCOLA

Siniscola pro sorte o pro distinu
s’est insediada in duna bella zona,
sa muntagna li vaghet de corona
e sa campagna es tottu unu giardinu;

un isplendidu mare li es vicinu,
de bellas ispiaggiasa es padrona.
Ricca de abba pura, frisca e bona,
de ortaggios, de vruttoras e binu.

Vivere in Siniscola est s’ideale
ca s’incontrat rispettu e armonia
pro antica cundutta paisana.

Su populu es gentile e ospitale,
amante de s’allegra cumpagnia
e nissunu si morit de sa gana.

Aprile 2002 

Giovanni Farris, noto “Nenneddu Arre” (12.10.1921 +09.12.2006)